Keskustelu:Machine Head (albumi)

message: Pitkällä aikavälillä tavoitteena olisi tehdä tästä suositeltu artikkeli. Potentiaalisia kylkiäisartikkeleja: Paranoid (Black Sabbathin albumi), Led Zeppelin IV, Demons and Wizards, Smoke on the Water. Nämä siis vähintään Lupaaviksi. --Miihkali (K • M) 22. lokakuuta 2020 kello 11.20 (EEST)
replies: text: Re-Machined-tribuuttilevystä voisi myös kirjoittaa. --Miihkali (K • M) 22. lokakuuta 2020 kello 11.28 (EEST)
thread_title:  Pohdintaa 

message: Q0ywon kommentti siirretty vertaisarvioinnin puolelle. --Miihkali (K • M) 6. marraskuuta 2020 kello 09.39 (EET)
thread_title:  Vertaisarviointia 

message: Tähtään suositelluksi. --Miihkali (K • M) 27. lokakuuta 2020 kello 13.18 (EET)
replies: text: Tänneköhän sitä on tarkoitus laittaa, ja tämmöiselläkö väliotsikolla? Jos, niin m Muutamia hajahuomioita, varmuuden vuoksi yhteen pötköön kun jossakin huomasin kilometrien pituisen keskusteluketjun keskusteluketjujen rivinvälien ja kappaleenvaihtojen turmiollisuudesta (eikö täällä ole parempaa tekemistä?). Ammattikriitikkojen usein pakinatyylisten arvioiden sitaatteja on jo enemmän kuin lääkäri määrää, joten mm. Ozzy Osbournen laatimaksi sanotun listan viimeinen sija ei ole järin tarpeellinen maininta. En myöskään tiedä pitääkö albumiin liittynyttä kiertuetta vatvoa albumiartikkelissa (tai yhtään missään) näin perusteellisesti, ainakin Buddy Milesin kiusaamisesta raportointi vaikuttaa naiivilta ja tarpeettomalta. Albumin nimeä ei kuvan perusteella leimattu peililevyyn vaan preeglattiin. Valokuvaajasta ei käytetä sanaa kameramies, joka on tv-termi ja sellaisenakin vanhentunut. Heavy as hell ei minusta ole ”helvetin” vaan ”helvetillisen” raskas, eli alkutekstissä ei ole kyse (suomen kielen) kirosanasta. Englanninkielisten sanojen taivutusta kannattaisi välttää, niin päästäisiin sinänsä kai oikeakielisistä mutta oudonnäköisistä taivutuksista kuten ”Space Truckin’in”, ”Fireballista” ja ”Machine Headistä”. ”Albumin parhaaksi kappaleeksi arvostelu nimeää ”Lazyn” intensiivisen grooven”, mutta kun groove ei ole kappale eli kyseessä on korrelaattivirhe tms. – Kaiken kaikkiaan fanityylinen hehkutus, ulkomusiikillinen tarinointi ja suomennoksen kömpelyys vaivaavat vielä artikkelia. Rakentavin terveisin Q0ywo (keskustelu) 6. marraskuuta 2020 kello 09.04 (EET)
replies: text: : Siirsin viestisi artikkelin keskustelusivulta tänne. --Miihkali (K • M) 6. marraskuuta 2020 kello 09.39 (EET)

text: : Oikein hyvää palautetta, kiitos siitä. Luen artikkelin sillä silmällä läpi mahdollisimman pian ja teen toivomiasi uudistuksia. Kiertue-osuutta voisi varmaankin lyhentää, mutta mielestäni se kuitenkin puolustaa paikkaansa artikkelissa. Konserttikiertueethan ovat tavallaan albumin markkinointia, ja muutenkin mielestäni vähän antavat paremmin tuntumaa siitä, missä mennään. Laajemmasta kontekstista, jos niin voi sanoa. Samoin ulkomusiikillisten seikkojen relevanssi on veteen piirretty viiva. Esimerkiksi Casinon palo ei tietenkään suoraan liity albumin musiikkiin kuin ehkä Smoke on the Waterin sanoitusten tasolla, mutta samalla se on kuitenkin se tarina, joka tähän albumiin liittyen useimmiten kerrotaan. Jos se jäisi pois tekstistä, niin aika moni sitä varmaan kaipaisi takaisin. Samoin bändin huono ilmapiiri ja biisien kirjoittamisen olosuhteet on mielestäni perusteltua ainakin lyhyesti käsitellä.

text: : Sananen hehkutuksesta. Tiedostan asian itsekin ja kyllähän minä tosiaan olen Purplen fani, turha sitä olisi kiistääkään. Mutta tässä on myös se ongelma, että artikkelit muodostuvat väistämättä lähteidensä näköiseksi. Sehän on näiden bändiartikkelien yleisempikin ongelma. Bändielämäkerrat ovat usein asianomaisten itse kirjoittamia, tai sitten fanien toisille faneille suuntaamia tekstejä. Kriittisemmät äänenpainot jäävät sitä myötä pois, eikä niitä oikein voi Wikipediaan omasta päästäänkään lisäillä. Sama juttu arvostelujen suhteen. Jos ne ovat järjestään myönteisiä, niin sitten arvostelureferaatista tulee helposti hehkutuspainotteinen. Se saa artikkelin näyttämään puolueelliselta, vaikka kyse on ehkä enemmänkin siinä, että levy on yksinkertaisesti tosi suosittu.

text: : Mutta palailen asiaan ja koetan kehitellä artikkelia eteenpäin palautteesi pohjalta. --Miihkali (K • M) 6. marraskuuta 2020 kello 09.51 (EET)

text: : Ai niin, tuosta levystä vielä. Lähteen mukaan: ”The cover shot was achieved by die stamping printing type into a sheet of polished metal, which was then propped up as a mirror and photographed with the band reflected in it (the camera man can be made out if you look carefully!).” Tämä on juuri tuo yllä mainitsemani lähdeongelma, jossa lähteiden virheet ja painotukset siirtyvät helposti artikkeliinkin. Minähän en metallilevyistä tiedä juuri mitään, joten on sinänsä hyvä, että joku viisaampi asiasta huomauttaa. Painotuksia on vaikeampi muuttaa, koska artikkeliin ei voi säveltää omiaan, vaan pitäisi löytää uusia, aihetta eri näkökulmasta käsitteleviä lähteitä. Yksi asia mitä voisi koettaa, olisi etsiä tieteellisiä artikkeleja hevimetallin varhaishistoriasta. Tämä on sen verran kuuluisa levy, että siitä saattaisi jotain löytyäkin. --Miihkali (K • M) 6. marraskuuta 2020 kello 09.56 (EET)
replies: text: :: Lyhentelin artikkelia hieman ja tein muutakin korjailua. Muutokset näkyvät tässä.  jaksaisitko silmäillä läpi ja kertoa mielipiteesi? --Miihkali (K • M) 6. marraskuuta 2020 kello 10.55 (EET)

text: :: Googlailin vähän. Olisiko meistaus oikea käännös ”die stampingille”? --Miihkali (K • M) 6. marraskuuta 2020 kello 11.15 (EET)
replies: text: ::: Kiitos siirrosta ja mukavasta suhtautumisesta kommentteihini. Laitoin lapsuuden sankareideni albumin soimaan ensi kertaa noin 45 vuoteen, YouTube-levyautomaatista käsin tosin, ja huomaan etten tykkää musasta enää juurikaan. – Meistaus voisi tosiaan olla tarkin termi, joskin prässäys tai puristaminen voisi olla helpommin ymmärrettävä amiksen metallilinjaa käymättömille. Preeglaus ja korkopuristus ovatkin näemmä pelkästään kirjapainotermejä. Ennen kuin unohdan: albumin nimihän tulee kitaran virityspäästä, tällekin faktumille löytynee lähde. Tällaisia ulkomusiikillisia juttuja saa ja pitää toki olla, albumin syntytarina etenkin, mutta kriittisesti valikoituina. Ja tulipalotarina tarkemmin biisiartikkeliin kuin albumiartikkeliin. Lähes 50 vuoden jälkeen voisi tosiaan löytyä asiatyylisempiäkin lähteitä kuin aikalaisfaniarviot. En vielä ehtinyt lukea uusinta versiota artikkelista, ehkä palaan asiaan vielä. Q0ywo (keskustelu) 6. marraskuuta 2020 kello 14.59 (EET)
replies: text: :::: Heh, minusta tuntuu, että useimmat rock-fanit tykkäävät hevistä nuorina ja kasvavat siitä sitten vähitellen ulos. Minulla on nykyään onneksi lapsia, joten enää ei hävetä myöntää, että tykkään aikuisrockista ja muusta pehmoilusta ihan älyttömästi. Lukiossa niille saksofoneille vain naurettiin. Olen samaa mieltä tuosta tulipalotarinasta, sen voi kuitata albumiartikkelissa lyhyesti ja Smoke on the Water -artikkelissa tarkemmin. Rupesin itsekin miettimään, että prässäys voisi olla hyvä termi. Virityspääjutun voisi tosiaan lisätä artikkeliin, siihen minulla onkin jo lähde mietittynä, pitää vain jaksaa kaivaa se esiin. Aikalaisarvioista ajattelen, että ne ovat ihan historiallisina kuriositeetteina kiinnostavia ja osa albumiin liittyviä aikalaistapahtumia. Jälkimaine sen sijaan olisi järkevintä käsitellä jonkinlaista koontia tekevien yleisesitysten pohjalta kuin sarjana arvostelureferaatteja. Eli mieluummin: ”Albumia pidetään yleisesti yhtenä merkittävimmistä hevilevyistä.” – ja viitteeksi kirja, jossa sanotaan näin – kuin sarja yksittäisiä arvosteluja, joissa sitten jokaisessa erikseen ylistetään albumin merkittävyyttä subjektiivisista lähtökohdista. Tämä vaatisi tietysti sopivan lähteen löytämisen. Toinen käsittelemisen arvoinen asia voisi olla se, ettei Machine Headia nykyään välttämättä pidetä metallina ensinkään, vaikka levyä onkin ollut perinteisesti tapana käsitellä hevirokin kontekstissa. Tuosta Buddy Miles -jupakasta vielä sen verran, että lisäsin sen alun perin artikkeliin nimen omaan hehkutusarvostelujen vastapainoksi esimerkkinä rockbisneksen synkemmistä puolista. Mutta ehkäpä se tosiaan menee jo nippelitiedon puolelle. --Miihkali (K • M) 6. marraskuuta 2020 kello 15.15 (EET)
replies: text: ::::: Koetin miettiä artikkelin rakennetta laajemminkin uusiksi. --Miihkali (K • M) 8. marraskuuta 2020 kello 13.34 (EET)
</div>
thread_title:  Arkistoitu vertaisarviointi 

message: Onko teksti, johon Järvisen kirja on merkitty lähteeksi, kopio Järvisen tekstistä? Näin antaa ymmärtää kohta "että kerrankin Deep Purplella oli – – mahdollisuus tehdä koko albumi alusta loppuun kerralla", jossa on katkoviiva pois jätetyn tekstin merkiksi. Teksti on lisätty tässä muokkauksessa. --Abc10 (keskustelu) 7. toukokuuta 2022 kello 08.46 (EEST)
replies: text: Kyllä. Kuten lisäämästäsi muutoslinkistä ilmenee, sitaatin alussa on maininta ”Mika Järvisen mukaan...” ja sitaatti on merkitty lainausmerkkien väliin. Jossain myöhemmässä vaiheessa jälkimmäinen (sitaatin sulkeva) lainausmerkki on kuitenkin kadonnut, epäilemättä tahattomasti. Palautin kadonneen lainausmerkin tekstiin. --Miihkali (K • M) 7. toukokuuta 2022 kello 08.54 (EEST)
replies: text: :Minä en arvaile miksi muutos on tehty vaan kysyn. --Abc10 (keskustelu) 7. toukokuuta 2022 kello 09.27 (EEST)
thread_title:  Kopio?